Johan Laidoner

Johan LAIDONER estis estona oficiro, politikisto kaj sportisto, kies nomo estas ligita al la Estona milito de sendependeco de 1918 ĝis 1920. Li naskiĝis la 12-an de februaro 1884 en Viiratsi, Livlanda gubernio de la Rusia Imperio kaj mortis en aĝo de 69 jaroj la 13-an de marto 1953 en la centra malliberejo de Vladimir, Rusa SFSR, Sovetunio. Johan Laidoner elstaris kiel ĉefkomandanto de la defendaj estonaj unuoj en la Estona milito de sendependeco de 1918 ĝis 1920 kaj kiel gvidanto de senperforta puĉo en la respubliko Estonio de 1934. Tiu puĉo, en kiu ankaŭ kunaktivis la tiutempa ŝtata prezidanto de Estonio, Konstantin Päts, celis limigi la kreskantan forton de la dekstra ekstremisma movado Estona Ligo de Batalantoj por Libereco.

Sian oficiran edukon en la Rusia Imperio li ricevis en la Staba milita akademio Nikolao en Sankt-Peterburgo kaj en la imperia milita akademio Vilno.

eta|maldekstra|280ra|

Kategorio:Estonaj politikistoj
Kategorio:Historio de Estonio